[ca] La cuina forma part de la cultura de tothom. De fet, la cuina és cultura i presenta unes característiques que defineixen la societat en què s'inscriu, que mostra la nostra manera de ser i de fer, i alhora ens uneix com a poble. L'objectiu d'aquest treball és definir la cuina tradicional pallaresa -centrada en el Pallars Sobirà- i posar-la en relació amb la identitat dels seus habitants. A partir d'un recull de receptes tradicionals de la meva padrina, anirem descobrint les particularitats d'aquesta cuina. Aquest treball, doncs, compta amb una part teòrica, la qual es focalitza en el marc teòric de la cuina i la cultura i la cuina tradicional pallaresa, i una part pràctica, la qual exposa les diferents receptes tradicionals més característiques del Pallars Sobirà. Aquestes receptes s'han obtingut a partir de dues entrevistes i la col·laboració de diferents restaurants de la comarca i de cases de pagès amb l'objectiu de fer una comparació entre les receptes d'ara i les d'abans per saber quina és la gastronomia referent a la comarca, és a dir, la que la defineix actualment. La finalitat d'aquestes entrevistes, juntament amb la part teòrica, és saber quina ha estat l'evolució de la cuina en la modernitat i si s'ha mantingut la intertextualitat entre la cuina tradicional i la moderna, o si per contra, s'han perdut les arrels. En definitiva, aquest treball pretén posar un granet de sorra en la conservació de l'herència cultural que ens ha sigut transmesa i que, vulguem o no, ens defineix. Tal com diu la frase atribuïda a Josep Pla, som "el paisatge posat a la cassola" (Fàbrega, 2000, pàg. 9).

[en] Cooking is part of everyone's culture. In fact, cooking is culture and has characteristics that define the society, that shows our way of being and doing, and at the same time it unites us. The aim of this research is to define traditional "pallaresa" cuisine -"Pallars Sobirà"- and to place it in relation to the identity of its inhabitants. From a collection of traditional recipes from my grandmother, we will discover the particularities of this traditional cuisine. Therefore, this research has a theoretical part, which it is focused on the theoretical framework of traditional "pallaresa" cuisine and culture and cuisine, and a practical part, which exposes "Pallars Sobirà's" different traditional recipes that are more characteristic. These recipes have been obtained from two interviews and the collaboration of different restaurants in the region and from some farmhouses with the aim of making a comparison between the nowadays and the ancient recipies to understand which cuisine is the referent on the region, that is, the one that defines it today. The purpose of these interviews, along with the theoretical part, is to know the evolution of the cuisine that has been placed on these modern days and whether the intertextuality between traditional and modern cuisine has been maintained, or whether the roots have been lost. In short, this research tries to play a part in the preservation of the cultural heritage that has been passed on to us, and whether we like it or not, that defines us. As the phrase attributed to Josep Pla says, we are "the landscape placed in the casserole". (Fabrega, 2000, pp. 9).